DA    DA 
 
 
 EUROPA -
KOMMISSIONEN   
Bruxelles, den 10.3.2015  
COM(2015) 125 final  
2012/0084 (COD)  
  
MEDDELELSE FRA KOMMISSIONEN TIL EUROPA -PARLAMENTET  
 
i henhold til artikel 294, stk. 6, i traktaten om Den Europæiske Unions funktionsmåde  
 
vedrørende  
Rådets holdning med henblik på vedtagelse af Europa -Parlamentets og Rådets 
forordning om ændring af forordning (EF) nr. 223/2009 om europæiske statistikker  
(Tekst af relevans for EØS og for Schweiz)   
 
DA 2   DA 2012/0084 (COD)  
MEDDELELSE FRA KOMMISSIONEN TIL EUROPA -PARLAMENTET  
 
i henhold til artikel 294, stk.  6, i traktaten om Den Europæiske Unions funktionsmåde  
 
vedrørende  
Rådets holdning med henblik på vedtagelse af Europa -Parlamentets og Rådets 
forordning om ændring af forordning (EF) nr. 223/2009 om europæiske statistikker  
(Tekst af relevans for EØS og for  Schweiz)  
1. SAGSFORLØB  
Forslag fremsendt til Europa -Parlamentet og Rådet  
(dokument COM(2012) 167 final – 2012/0084 COD):  17. april 2012  
Udtalelse afgivet af Det Europæiske Økonomiske og Sociale 
Udvalg:  Ikke relevant  
Europa -Parlamentets førstebehandlingsholdning vedtaget:  21. november 2013  
Ændret forslag fremsendt:  Ikke relevant  
Rådets holdning vedtaget:  5. marts 2015  
2. FORMÅLET MED KOMMISSIONENS FORSLAG  
I henhold til forslaget skal der foretages en revision af det gældende grundlægge nde 
regelkompleks for europæiske statistikker, der skal tilpasses de politikbehov og udfordringer, 
som den seneste udvikling i den globale økonomi har medført for europæiske statistikker. Det 
vigtigste mål er en yderligere forbedring af styringen i det eur opæiske statistiske system for at 
sikre dets høje troværdighed og kunne reagere fyldestgørende på de databehov, som er opstået 
som følge af den forbedrede økonomisk -politiske koordinering i Den Europæiske Union. De 
fire mere specifikke mål, der bidrager ti l dette, er: styrkelse af de nationale statistiske 
kontorers faglige uafhængighed, præcisering af de nationale statistiske kontorers 
koordinerende rolle i de nationale statistiske systemer, indførelse af "forpligtende indsatser for 
tillid til statistik" og  fremme af adgang til og anvendelse af administrative data til statistiske 
formål.  
Navnlig er de nationale statistiske kontorers ubetingede faglige uafhængighed en central 
forudsætning for at bevare troværdigheden af de europæiske statistikker i deres afgø rende 
støttefunktion for økonomisk styring og generelt for evidensbaseret politikudformning. 
Forslaget fokuserer specifikt på lederne af de nationale statistiske kontorer, hvis 
uafhængighed ved varetagelsen af deres hverv er en forudsætning for at sikre de  respektive 
institutioners uafhængighed. I denne forbindelse bør lederne af de nationale statistiske 
kontorer frit kunne fastlægge processer, statistiske metoder, standarder og procedurer samt 
indholdet af og tidspunkterne for statistiske offentliggørelser  for så vidt angår alle europæiske 
statistikker. De må ikke søge og skal beskyttes mod instrukser fra nationale regeringer og 
 
DA 3   DA andre institutioner. Endvidere skal lederne af de nationale statistiske kontorer gives en 
betydelig grad af autonomi, når de træff er beslutninger om det statistiske kontors interne 
forvaltning, og de skal offentligt kunne fremsætte bemærkninger om det budget, der tildeles 
det nationale statistiske kontor set i relation til de statistiske opgaver, der skal gennemføres. 
Der skal desude n være gennemsigtige regler udelukkende baseret på faglige kriterier for 
udnævnelse, forflyttelse og afskedigelse af lederne af de nationale statistiske kontorer.  
Som Kommissionen har fastslået i sin meddelelse "Effektiv kvalitetsstyring inden for 
europæis ke statistikker" (KOM(2011) 211 endelig) omfatter forslaget også indførelse af 
"forpligtende indsatser for tillid til statistik", dvs. erklæringer om at overholde 
adfærdskodeksen for europæiske statistikker og navnlig princippet om de nationale statistiske  
kontorers uafhængighed. Ifølge forslaget bør de underskrives af regeringerne i alle 
medlemsstaterne og medunderskrives af Kommissionen. Det er hensigten, at de enkelte 
forpligtende indsatser for tillid til statistik skal være landespecifikke og indeholde 
forbedringstiltag. Den faktiske gennemførelse af disse tiltag vil blive overvåget af Eurostat 
som led i den allerede fastlagte regelmæssige vurdering af medlemsstaternes overholdelse af 
adfærdskodeksen for europæiske statistikker.  
Forslaget sigter endvide re mod at præcisere de nationale statistiske kontorers koordinerende 
rolle i de nationale statistiske systemer ved eksplicit at referere til de institutioner og 
funktioner, der skal koordineres.  
Et andet vigtigt formål med forslaget er at forbedre anvendel sen af administrative datakilder 
til udarbejdelse af europæiske statistikker uden at øge byrden for respondenter, nationale 
statistiske kontorer og andre nationale myndigheder. I denne forbindelse bør de nationale 
statistiske kontorer i det omfang, det er nødvendigt, inddrages i beslutninger om udformning, 
udvikling og nedlæggelse af administrative registre, som kan anvendes i produktionen af 
statistiske data. De nationale statistiske kontorer, andre nationale myndigheder og Eurostat 
bør have rettidig og gr atis adgang til administrative registre, men kun inden for deres 
respektive offentlige administrative systemer og i det omfang, det er nødvendigt for at 
udvikle, udarbejde og formidle europæiske statistikker.  
For at forenkle budgetplanlægningen for statist iske opgaver og gøre den mere stabil tilpasser 
forslaget desuden programperioden for de europæiske statistiske programmer til Unionens 
flerårige finansielle ramme.  
Endelig tager forslaget til ændring af forordning (EF) nr. 223/2009 hensyn til de nødvendige  
justeringer af Lissabontraktaten for så vidt angår tildeling af delegerede beføjelser og 
gennemførelsesbeføjelser til Kommissionen.  
3. BEMÆRKNINGER TIL RÅDETS HOLDNING  
Rådets holdning afspejler den politiske enighed, der blev opnået mellem Europa -Parlamentet 
og Rådet den 3. december 2014, og indeholder elementer foreslået af begge institutioner. 
Kommissionen kan tilslutte sig denne aftale.  
De vigtigste ændringer, der indgår i denne holdning, sammenlignet med Kommissionens 
forslag er følgende : 
For så vidt angår de nationale statistiske kontorer foretages der ændringer, der indebærer, at 
de beføjelser, som lederne af de nationale statistiske kontorer har til at træffe afgørelser, 
således som Kommissionen har foreslået, især begrænses til spørgs mål vedrørende deres egne 
statistiske kontorer. Endvidere udvides bestemmelsen om faglig uafhængighed, således at den 
ud over lederne af de nationale statistiske kontorer også omfatter "ledere med ansvar for 
statistik i andre nationale myndigheder".  
 
DA 4   DA For så vidt angår Eurostat indsættes der en artikel, som hovedsageligt er baseret på elementer, 
som allerede er foreskrevet i Kommissionens afgørelse om Eurostat (2012/504/EU), og som 
vedrører generaldirektøren for Eurostats faglige uafhængighed, for at si kre overensstemmelse 
med de tilsvarende bestemmelser, der gælder for lederne af de nationale statistiske kontorer. 
Kompromiset formaliserer især, at en statistisk dialog hvert år vil muliggøre en direkte 
udveksling af synspunkter om statistiske forhold mel lem generaldirektøren for Eurostat og 
Europa -Parlamentets relevante udvalg.  
Bestemmelsen om medlemsstaternes fastsættelse af "forpligtende indsatser for tillid til 
statistik" svækkes, men kombineres med en mere detaljeret beskrivelse af Kommissionens 
nugæ ldende overvågnings - og rapporteringsproces.  
Som svar på Europa -Parlamentets anmodning om styrket kvalitetsovervågning 
og -håndhævelse er der indført bestemmelser, der sikrer offentliggørelse af Kommissionens 
bekymringer vedrørende kvaliteten af de nationa le bidrag til europæiske statistikker og 
minder om Kommissionens mulighed for at foretage undersøgelser ved mistanke om 
forelæggelse af vildledende statistiske data, hvis den sektorspecifikke lovgivning i sådanne 
tilfælde giver mulighed for at pålægge bøde r. 
Endelig er der tilføjet yderligere referencer til samarbejdet mellem det europæiske statistiske 
system og Det Europæiske System af Centralbanker om udarbejdelse af europæiske 
statistikker.  
4. KONKLUSION  
Kommissionen accepterer resultaterne af de interin stitutionelle forhandlinger og kan derfor 
støtte Rådets førstebehandlingsholdning.